Vyhlásenie I. opakovanej obchodnej verejnej súťaže na prevod pozemku parc.č. C KN 3311, o výmere 1787 m2, záhrada, ul. Vodárenská, k.ú. Banská Štiavnica. 

Mesto Banská Štiavnica

                                                        v y h l a s u j e 

I.Opakovanú obchodnú verejnú súťaž v zmysle § 9a ods. 1 písm. a) zákona NR SR č. 138/1991 Zb. o majetku obcí v znení neskorších predpisov s použitím § 281 a nasl. Obchodného zákonníka na podávanie najvhodnejšieho návrhu na uzatvorenie kúpnej zmluvy na predaj nehnuteľného majetku mesta Banská Štiavnica:

- pozemok parc. č. C KN 3311, vo výmere 1787 m², záhrada

Pozemok je vedený v katastri nehnuteľností Okresného úradu v Banskej Štiavnici, katastrálny odbor na LV č. 1,  pre okres Banská Štiavnica, obec Banská Štiavnica, k. ú. Banská Štiavnica v prospech vlastníka Mesto Banská Štiavnica v 1/1.     
 
Pozemok je nevyužívaný. V zmysle ÚPN sa jedná o obytné územie. Pozemok je umiestnený v zastavanom území mesta a v Pamiatkovej rezervácii. Pozemok je možné odpredať verejnou obchodnou súťažou, pri zachovaní pôvodnej funkcie pozemku, t.j. záhrada. V zmysle ÚPN mesta Banská Štiavnica kap. E podkap. 35.1.1. záväznej časti je bod 7 – nová výstavba rodinných domov, rekreačných chát a chalúp v rámci Pamiatkovej rezervácie je neprípustná.

Na predmetnej nehnuteľnosti neviaznu žiadne ťarchy. Ani obhliadkou neboli zistené žiadne riziká, ktoré by mohli byť spojené s jej využívaním. 
Pozemok C KN 3311 je situovaný za rodinným domom súp.č. 312, ul. Vodárenská č.23, parc.č. 3310/2 s možnosťou napojenia na verejný rozvod elektriny, vody a kanalizácie. Prístup k nehnuteľnosti je po spevnených asfaltových komunikáciách a v smere od ulice Vodárenská je prístup k nehnuteľnosti iba cez súkromných vlastníkov. Horná časť pozemku je zarastená náletovými drevinami, z tejto časti je pozemok neprístupný motorovým vozidlom. Vzdialenosť od centra mesta je do 5 min. motorovým vozidlom. 
Pozemok parc.č. C KN 3311 je silne svahovitý, s hustým porastom náletových drevín. Po jeho úprave ( rekultivácia, zriadenie terás) môže byť využívaný ako záhrada.

Všeobecná hodnota pozemku parc. č. C KN 3311, vo výmere 1787 m², záhrada, je vo výške 14 992,93,- €, zaokrúhlene 15 000,00,- €, t. j. 8,39 €/m², ktorá bola stanovená ako všeobecná hodnota majetku znaleckým posudkom č. 57/2025, zo dňa 13.08.2025, vypracovaným Ing. Igorom Mičkom, znalcom z odboru stavebníctvo.










Podmienky I. opakovanej obchodnej verejnej súťaže
I. 
Úvodné ustanovenie

	Predaj nehnuteľnosti sa uskutoční v súlade s platnými právnymi predpismi, Zásadami hospodárenia a nakladania s majetkom obce a s majetkom štátu, ktorý bol zverený Mestu Banská Štiavnica a uznesením Mestského zastupiteľstva v Banskej Štiavnici č.155/2025 zo dňa 30.10.2025 a č. 66/2026 zo dňa 25.06.2026.  
II.
Predmet I. opakovanej obchodnej verejnej súťaže 
 
1. Predmetom Obchodnej verejnej súťaže (ďalej len ako „súťaž“ v prislúchajúcom tvare) je výber najvhodnejšieho návrhu kúpnej zmluvy na kúpu nehnuteľnosti v k. ú. Banská Štiavnica:
	
· pozemok parc. č. C KN 3311, vo výmere 1787 m², záhrada.

Nehnuteľnosť je vedená v katastri nehnuteľností Okresného úradu v Banskej Štiavnici, katastrálny odbor, na LV č.1, pre okres Banská Štiavnica, obec Banská Štiavnica, k.ú. Banská Štiavnica v prospech vlastníka Mesto Banská Štiavnica v 1/1.

V zmysle ÚPN sa jedná o obytné územie. Pozemok je umiestnený v zastavanom území mesta a v Pamiatkovej rezervácii. Pozemok je možné odpredať verejnou obchodnou súťažou, pri zachovaní pôvodnej funkcie pozemku, t.j. záhrada. V zmysle ÚPN mesta Banská Štiavnica kap. E podkap. 35.1.1. záväznej časti je bod 7 – nová výstavba rodinných domov, rekreačných chát a chalúp v rámci Pamiatkovej rezervácie je neprípustná.

Kritérium:

· najvhodnejšia ponúkaná kúpna cena za 1 m²

· Minimálna kúpna cena je stanovená nasledovne:

· 50 000,- € (slovom: päťdesiattisíc Eur)

Všeobecná hodnota nehnuteľnosti je určená znaleckým posudkom č. 57/2025 zo dňa 13.08.2025, vypracovaným znalcom z odboru stavebníctvo Ing. Igorom Mičkom, vo výške 14 992,93 €, zaokrúhlene 15 000,00,- € ( 8,39 €/m² )

Súťažná komisia zrealizuje vyhodnotenie súťaže, v rámci ktorého preskúma splnenie podmienok OVS jednotlivo u všetkých doručených  návrhov. Navrhovateľov, ktorí nesplnili podmienky OVS, zo súťaže  vylúči, čo im vyhlasovateľ súťaže písomne oznámi s odôvodnením najneskôr do 30 dní od vyhodnotenia súťaže. 

Vyhlasovateľ nie je platcom DPH.

Ďalšie podmienky súťaže:  
a) Obchodná verejná súťaž sa začína po zverejnení vyhlásenia obchodnej verejnej súťaže na úradnej tabuli Mesta Banská Štiavnica.
b) Navrhovateľ môže predložiť najviac jeden návrh na kúpu pozemkov, ktoré sú predmetom súťaže.  Ak podá navrhovateľ viac návrhov, budú všetky jeho návrhy na tento celok zo súťaže vylúčené.
c) Požadovaná cena je cena minimálna. 
d) Navrhovateľ predloží návrh na formulári, ktorý tvorí prílohu zverejnených podmienok súťaže, vlastnoručne podpísanom.
e) Kúpna cena a náklady súvisiace s predajom budú zaplatené na účet vyhlasovateľa – Mesta Banská Štiavnica, pred podpisom kúpnej zmluvy.
f) Návrhy do verejnej obchodnej súťaže sa podávajú v elektronickej alebo listinnej podobe. O spôsobe podania rozhodne záujemca. V listinnej podobe je  potrebné návrh doručiť poštou alebo podať osobne na podateľňu Mestskému úradu v Banskej Štiavnici v termíne do 31.07.2026, do 13:00 hod.  v zapečatenej obálke s výrazným označením: 


„NEOTVÁRAŤ – návrh na odkúpenie pozemkov – predaj pozemku parc.č. C KN 3311, ul. Vodárenská, Banská Štiavnica“

na adresu:  

Mesto Banská Štiavnica, IČO: 00 320 501
Radničné námestie č. 1
969 01 Banská Štiavnica

Rozhodujúci je dátum prijatia návrhu na prezentačnej pečiatke podateľne/dátum doručenia návrhu poštou.  Na neskoršie doručené návrhy sa neprihliada. 

V prípade zvolenia spôsobu doručenia návrhu do verejnej obchodnej súťaže  elektronicky  prostredníctvom mailu je potrebné návrh doručiť návrh na mailovú adresu: vos.vodarenska@banskastiavnica.sk , v termíne do 31.07.2026, do 13:00 hod. s označením Vec (predmet):

„NEOTVÁRAŤ – návrh na odkúpenie pozemkov – predaj pozemku parc.č. C KN 3311, ul. Vodárenská, Banská Štiavnica“

V prípade zvolenia spôsobu doručenia návrhu do verejnej obchodnej súťaže  do elektronickej schránky vyhlasovateľa v termíne do 31.07.2026, do 13:00 hod. s označením Vec (predmet):

„NEOTVÁRAŤ – návrh na odkúpenie pozemkov – predaj pozemku parc.č. C KN 3311, ul. Vodárenská, Banská Štiavnica“

Rozhodujúci je dátum prijatia návrhu do emailovej schránky mesta alebo do elektronickej schránky vyhlasovateľa. Na neskoršie doručené návrhy sa neprihliada. 

g) Návrh musí obsahovať:
1. presnú identifikáciu navrhovateľa takto:
· právnická osoba
obchodné meno, sídlo , IČO, bankové spojenie – číslo účtu (IBAN), štatutárny orgán, alebo;

· fyzická osoba
meno a priezvisko, rodné priezvisko, trvalý pobyt, rodné číslo, bankové spojenie – číslo účtu (IBAN)

h) Vyhodnotenie návrhov súťaže sa uskutoční dňa 03.09.2026 o 12:30 v zasadacej miestnosti Mestského úradu v Banskej Štiavnici.

      i) Vyhlasovateľ si v súlade s § 283 Obchodného zákonníka vyhradzuje právo kedykoľvek zmeniť už zverejnené podmienky súťaže alebo súťaž kedykoľvek zrušiť. V prípade zmeny alebo zrušenia súťaže budú tieto skutočnosti uverejnené spôsobom, akým boli vyhlásené podmienky súťaže. 

     j) V prípade rovnosti ponúkaných najvyšších kúpnych cien za m², vyhlasovateľ bezodkladne formou emailu vyzve navrhovateľov, ktorí túto najvyššiu rovnakú ponúkanú kúpnu cenu ponúkli, aby do 3 pracovných dní od zaslania emailu doručili vyhlasovateľovi doplňujúci návrh (elektronicky, resp. listinne), v ktorom uvedú novú výšku kúpnej ceny za m², pričom platí, že nová minimálna kúpna cena za m² predstavuje najvyššiu ponúknutú cenu, ktorú navrhovatelia zhodne ponúkli. 

    k) V prípade rovnosti ponúkaných najvyšších kúpnych cien ponúknutých v postupe podľa písm. j), bude za úspešného navrhovateľa považovaný ten navrhovateľ, ktorý z časového hľadiska doručil pôvodný návrh do vyhlásenej OVS skôr. 

     l) Podmienkou účasti na OVS je zloženie zábezpeky vo výške 5 000,- € (slovom: päťtisíc eur) a to na bankový účet vyhlasovateľa:

	IBAN: SK53 0200 0000 0000 1452 5422
	Správa pre príjemcu: rodné číslo fyzickej osoby/IČO právnickej osoby

	V prípade neúspechu  v OVS vráti vyhlasovateľ zábezpeku v plnej výške do 30 dní odo dňa ukončenia, príp. zrušenia OVS, na účet uvedený v predloženom návrhu. 

	V prípade, že úspešný navrhovateľ nepristúpi k uzatvoreniu kúpnej zmluvy v lehote, nárok na vrátenie zábezpeky úspešnému navrhovateľovi zaniká a zábezpeka prepadá  v prospech vyhlasovateľa v plnej výške, s čím navrhovateľ súhlasí a berie na vedomie, čo potvrdí zložením uvedenej zábezpeky. Kúpna cena v zmysle uzatvorenej kúpnej zmluvy  a výška poskytnutej zábezpeky sa čo do rozsahu vzájomne započítajú. 

     m) Záujemca má možnosť nahliadnuť do znaleckého posudku, ktorý sa nachádza na Mestskom úrade Banská Štiavnica, vyžiadať si bližšie informácie o stave nehnuteľnosti. 

     n) Mesto oznámi výsledky súťaže navrhovateľom v lehote do 10 pracovných dní od vyhodnotenia obchodnej verejnej súťaže  komisiou.

     o) Úspešnému navrhovateľovi z OVS bude do 10 pracovných dní odo dňa oznámenia výsledku obchodnej verejnej súťaže predložený návrh kúpnej zmluvy a bude vyzvaný, aby v termíne do 10 pracovných dní odo dňa doručenia návrhu kúpnej zmluvy podpísal kúpnu zmluvu. Cenu za nehnuteľnosť, po odpočítaní zábezpeky, kupujúci uhradí pred podpisom kúpnej zmluvy, k čomu bude úspešný navrhovateľ vyzvaný.  

            p) V prípade, ak nedôjde k uzatvoreniu zmluvy z dôvodov na strane kupujúceho, má vyhlasovateľ právo na odstúpenie od OVS bez vrátenia finančnej zábezpeky v prospech víťaza, a vyhlasovateľ má právo uzatvoriť zmluvu v poradí s druhým úspešným uchádzačom, prípadne ďalším uchádzačom v poradí, ak sa nerozhodne inak, pričom ponúknutá cena od ďalšieho úspešného uchádzača je minimálne kúpna cena určená v podmienkach verejnej obchodnej súťaže.  

	q) Návrh na vklad do katastra nehnuteľnosti podáva Mesto Banská Štiavnica po uhradení celej kúpnej ceny a prislúchajúcich poplatkov.   

r) Mesto Banská Štiavnica zverejní  všetky podané návrhy do obchodnej verejnej súťaže do 10 pracovných dní od uplynutia lehoty na podávanie návrhov po dobu najmenej 30 dní na úradnej tabuli a na webovom sídle obce.

s) Ak Mesto Banská Štiavnica zruší verejnú obchodnú súťaž  bezodkladne upovedomí všetkých záujemcov spolu s odôvodnením zrušenia verejnej obchodnej súťaže. Informáciu o zrušení uverejní Mesto Banská Štiavnica spôsobom, akým vyhlásila podmienky verejnej obchodnej súťaže. 

t) Mesto Banská Štiavnica oznámi vylúčenie  návrhu z obchodnej verejnej súťaže záujemcovi spolu s odôvodnením v lehote do 30 dní od vyhodnotenia návrhov.

u) Ak podmienky verejnej obchodnej súťaže obsahovali údaje o požadovanej minimálnej cene za prevod nehnuteľnosti, Mestské zastupiteľstvo  na najbližšom zastupiteľstve  vezme na vedomie výsledky verejnej obchodnej súťaže.

	v) Podľa § 284 ods. 1 Obchodného zákonníka bude do súťaže zahrnutý len ten návrh, ktorého obsah zodpovedá uverejneným podmienkam súťaže. 

	w) Podľa § 284 ods. 2 Obchodného zákonníka do súťaže nemožno zahrnúť návrh, ktorý sa predloží po lehote určenej v podmienkach súťaže. 

	x) Podľa § 287 ods. 2 Obchodného zákonníka vyhlasovateľ si vyhradzuje právo odmietnuť všetky predložené návrhy. 

	y) Navrhovatelia  nemajú nárok na náhradu nákladov spojených s ich účasťou v súťaži. Nárok na úhradu nákladov spojených s účasťou na súťaži nevzniká ani účastníkovi, ktorý v súťaži zvíťazil.    
	Bližšie informácie k organizácií, zámeru a spôsobu predaja majetku mesta môžete získať na tel. č. 045/6949641, na emailovej adrese: 
lucia.jarabekova@banskastiavnica.sk , alebo osobne na Mestskom úrade v Banskej Štiavnici. 

	V Banskej Štiavnici, dňa ....................


	Mgr. Nadežda Babiaková
	      primátorka mesta

vyvesené dňa: .......................................

zvesené dňa: .........................................
Príloha

Súťažný návrh na kúpu pozemku od Mesta Banská Štiavnica na základe I. opakovanej obchodnej verejnej súťaže.

Názov vyhlásenej obchodnej súťaže: „Pozemok parc.č. C KN 3311, o výmere 1787 m2, záhrada “ 
(ďalej len ako „OVS“). 

1) Identifikačné údaje účastníka/ov OVS

	fyzická osoba nepodnikateľ: 
	
	meno:			........................................................................................................
	priezvisko:		........................................................................................................
rod. meno: 		........................................................................................................	adresa trv. pobytu: 	........................................................................................................	dátum narodenia:	........................................................................................................
rodné číslo:		........................................................................................................		 
	fyzická osoba podnikateľ:

	názov:			.......................................................................................................
	miesto podnikania: 	.......................................................................................................	IČO:			........................................................................................................	DIČ:			........................................................................................................	IČ DPH:		........................................................................................................	meno:			........................................................................................................
	priezvisko: 		........................................................................................................	rodné priezvisko: 	........................................................................................................
	dátum narodenia: 	........................................................................................................	rodné číslo:		........................................................................................................	adresa trv. pobytu:	........................................................................................................
	Potrebné predložiť aktuálny výpis zo živnostenského registra alebo iného registra, ktorým preukazuje oprávnenie na podnikanie. 
 
	právnická osoba: 
	obchodné meno:	........................................................................................................	sídlo:			........................................................................................................	IČO:			........................................................................................................	DIČ:			........................................................................................................	IČ DPH:		........................................................................................................	štatutárny orgán:	........................................................................................................
Potrebné priložiť originál alebo overenú fotokópiu výpisu z obchodného registra, alebo iný doklad preukazujúci právnu subjektivitu účastníka (ak ide o právnickú osobu), nie starší ako 3 mesiace. 
Kontaktná osoba: 
Meno:
Priezvisko:
Telefón:
e-mail:
_________________________________________________________ 
*/**/*** účastník súťaže vyberie len jednu z alternatív, pričom v prípade, ak ide o spoločný návrh viacerých osôb  predloží sa prvá strana súťažného návrhu tak, že na každý list zvlášť sa uvedie každá osoba a spoluvlastnícky podiel, v akom má tá ktorá osoba záujem nadobudnúť pozemok a ďalej sa pokračuje ďalšími stranami súťažného návrhu.   	
	
2) Ako účastník obchodnej verejnej súťaže týmto vyhlasujem, že nemám žiadne neuhradené finančné záväzky po lehote splatnosti a ani iné záväzky po uplynutí lehoty na plnenie voči mestu alebo voči mestom zriadeným, alebo záložným právnickým osobám.	

3) Ako účastník obchodnej verejnej súťaže navrhujem túto kúpnu cenu:
...................................... € vrátane DPH za m². 

4) Ako účastník obchodnej verejnej súťaže sa týmto zaväzujem uhradiť kúpnu cenu tak, že kúpna cena po odpočítaní zloženej zábezpeky na účet vyhlasovateľa za konkrétny pozemok, bude zaplatená  na účet vyhlasovateľa – Mesta Banská Štiavnica, pred podpisom kúpnej zmluvy a beriem na vedomie a súhlasím s tým, že Mesto Banská Štiavnica do 15 pracovných dní po podpísaní kúpnej zmluvy podá návrh na vklad vlastníckeho práva ku konkrétnemu pozemku  do  katastra nehnuteľností, ako aj s tým, že jeden originál kúpnej zmluvy mi mesto odovzdá pri podpise kúpnych zmlúv.  

5)  Ako účastník obchodnej verejnej súťaže týmto vyhlasujem, že beriem na vedomie a výslovne súhlasím, že ak ako víťaz obchodnej verejnej súťaže nepristúpim k podpisu kúpnej zmluvy v zmysle podmienok obchodnej verejnej súťaže (písm. l) podmienok OVS), nárok na vrátenie zábezpeky mi zaniká a zábezpeka prepadá  v prospech vyhlasovateľa v plnej výške.

6) Ako účastník obchodnej verejnej súťaže týmto výslovne súhlasím so spracovaním osobných údajov v zmysle zákona č. 18/2018 Z.z. o ochrane osobných údajov a o zmene doplnení niektorých zákonov v znení neskorších predpisov, a to na účely obchodnej verejnej súťaže  a prípadne aj na účely uzatvorenia kúpnej zmluvy ku konkrétnemu pozemku a návrhu na vklad vlastníckeho práva do katastra nehnuteľností. 

7)  Ako účastník obchodnej verejnej súťaže sa týmto zaväzujem uhradiť mestu Banská Štiavnica ako predávajúcemu náklady spojené s vypracovaním znaleckého posudku vo výške 80,00 € a s úhradou správneho poplatku za podanie návrhu na vklad vlastníckeho práva do katastra nehnuteľností vo výške 100,00 € (ak budem v obchodnej verejnej súťaži úspešný).  

8) Ako účastník obchodnej verejnej súťaže týmto vyhlasujem, že mi je faktický  a právny stav pozemku tvoriaci predmet obchodnej verejnej súťaže dobre známy. 

9) Ako účastník obchodnej verejnej súťaže sa týmto zaväzujem, že konkrétny pozemok od mesta Banská Štiavnica (v prípade, ak budem v obchodnej verejnej súťaži úspešný) odkúpim tak, ako stojí a leží. 

10) Ako účastník obchodnej verejnej súťaže týmto výslovne a bezvýhradne súhlasím s podmienkami stanovenými vyhlasovateľom obchodnej verejnej súťaže tak, ako boli zverejnené. 

11) Ako navrhovateľ s povinnosťou zápisu do registra partnerov verejného sektora prikladám k súťažnému návrhu aj potvrdenie o zápise v registri partnerov verejného sektora.

12) Ako účastník OVS pripájam doklad o splnení podmienky uhradenia zábezpeky.

13) Ako účastník OVS uvádzam stručný zámer s budúcim využitím nehnuteľného majetku:
...........................................................................................................................................

...........................................................................................................................................

14) Ako účastník OVS uvádzam číslo účtu v tvare IBAN, na ktorý má byť v prípade neúspechu v súťaži vrátená finančná zábezpeka.

...........................................................................................................................................




V Banskej Štiavnici, dňa ................


  ...............................
	podpis účastníka 

